2025-12-03 KONKURSO SĄLYGŲ PAIŠKINIMAI

DĖL APŠVIETIMO TINKLŲ ĮRENGIMO IR REMONTO DARBŲ TRAKŲ RAJONO SAVIVALDYBĖS TERITORIJOJE PIRKIMO


Trakų rajono savivaldybės administracijos Viešojo pirkimo komisija, vykdydama viešąjį pirkimą „Apšvietimo tinklų įrengimo ir remonto darbai Trakų rajono savivaldybės teritorijoje“, atviro (supaprastinto) konkurso būdu, gavo iš tiekėjų klausimus dėl konkurso sąlygų paaiškinimo/patikslinimo. Teikiame atsakymus į pateiktus klausimus:
1 Klausimas. Sutarties 9.4. punkte numatyta: Rangovas, per susitarime su Užsakovu ar Užsakovo nurodyme nustatytą terminą nepašalinęs atliktų Darbų defektų, trūkumų ir (ar) netikslumų, moka 0,02 proc. delspinigius už kiekvieną pavėluotą dieną nuo pradinės Sutarties vertės iki bus ištaisyti defektai, trūkumai ir (ar) netikslumai bei atlyginti Užsakovui dėl to patirti nuostoliai, kurių nepadengia minėtos netesybos. Pažymėtina, jog sudarant sutartį šalys turi būti lygios ir negali dominuoti viena kitos atžvilgiu ir tam, kad netesybų taikymas netaptų nepagrįsto vienos šalies praturtėjimo kitos šalies atžvilgiu prielaida, prašome koreguoti šį punktą. Defektų vertė gali būti ne tokia didelė arba defektai gali būti tokie kurie neapsunkina Užsakovo teisės naudotis objektu, todėl už jų nesavalaikį pašalinimą taikomi numatyti 0,02 proc. delspinigiai nuo visos sutarties vertės yra neproporcingi. Neprotingai didelės netesybos sudaro sąlygas vienai sutarties šaliai (Užsakovui) piktnaudžiauti savo teisėmis ir nepagrįstai suvaržyti tiekėją (Rangovą).
Atsižvelgiant į tai, prašome sutarties 9.4. punktą koreguoti sekančiai: „Rangovas, per susitarime su Užsakovu ar Užsakovo nurodyme nustatytą terminą nepašalinęs atliktų Darbų defektų, trūkumų ir (ar) netikslumų, moka 0,02 proc. delspinigius už kiekvieną pavėluotą dieną nuo laiku neištaisytų defektų vertės iki bus ištaisyti defektai, trūkumai ir (ar) netikslumai bei atlyginti Užsakovui dėl to patirti tiesioginiai nuostoliai, kurių nepadengia minėtos netesybos.“
Atsakymas. Sutinkame koreguoti sutarties projekto 9.4 punktą ir jį išdėstyti taip:
„9.4. Rangovas, per susitarime su Užsakovu ar Užsakovo nurodyme nustatytą terminą nepašalinęs atliktų Darbų defektų, trūkumų ir (ar) netikslumų, moka 0,02 proc. delspinigius už kiekvieną pavėluotą dieną nuo laiku neištaisytų įgyvendinamo objekto vertės iki bus ištaisyti defektai, trūkumai ir (ar) netikslumai bei atlyginti Užsakovui dėl to patirti tiesioginiai nuostoliai, kurių nepadengia minėtos netesybos.“


2 Klausimas.  Sutarties 8.1.14. punkte numatyta: Rangovas suvokdamas, jog be jo statybvietėje gali vykdyti darbus ir kiti rangovai, atlyginti visus tiesioginius Užsakovo nuostolius (įskaitant, bet neapsiribojant netesybomis pagal sutartis, darbo jėgos ir mechanizmų prastovas ir kt.), kuriuos patyrė ir Užsakovo pareikalavo apmokėti kiti rangovai objekte dėl Rangovo darbų atlikimo terminų nesilaikymo, nesavalaikio darbų fronto ar jo dalies, kurioje toliau dirbs kiti rangovai, perdavimo Užsakovui ir kitų šią sutartį pažeidžiančių veiksmų. Prašome perkančiosios organizacijos patikslinti šį punktą. Užsakovo pasamdytas rangovas, negali būti atsakingas už kitus užsakovo pasamdytus rangovus. Pažymėtina, jog ši sąlyga neproporcinga rangovo atžvilgiu, kadangi rangovui nustatyta per plati atsakomybė. Rangovui nustatoma neribota atsakomybė už visus kitų užsakovo pasamdytų rangovų patirtus tiesioginius nuostolius, nuostoliai nėra susieti su rangovo tiesiogine kalte ar priežastiniu ryšiu. 
Atsižvelgiant į tai, prašome sutarties 8.1.14. punktą koreguoti sekančiai: Suvokdamas, jog be jo statybvietėje gali vykdyti darbus ir kiti rangovai, Rangovas įsipareigoja atlyginti tik tuos tiesioginius Užsakovo nuostolius, kuriuos kiti rangovai pagrįstai ir dokumentuotai pareikalavo dėl Rangovo kaltės ir aiškiai įrodomu priežastiniu ryšiu kilusio Rangovo šios sutarties pažeidimo, susijusio su jo atliekamais darbais. Rangovas neatsako už nuostolius, kilusius dėl Užsakovo ar kitų Užsakovo rangovų veiksmų ar kitų aplinkybių, kurių jis nekontroliuoja.
Atsakymas. Sutinkame koreguoti sutarties projekto 8.1.14 punktą ir jį išdėstyti taip:
„8.1.14. Suvokdamas, jog be jo statybvietėje gali vykdyti darbus ir kiti rangovai, Rangovas įsipareigoja atlyginti tik tuos tiesioginius Užsakovo nuostolius, kuriuos kiti rangovai pagrįstai ir dokumentuotai pareikalavo dėl Rangovo kaltės ir aiškiai įrodomu priežastiniu ryšiu kilusio Rangovo šios sutarties pažeidimo, susijusio su jo atliekamais darbais. Rangovas neatsako už nuostolius, kilusius dėl Užsakovo ar kitų Užsakovo rangovų veiksmų ar kitų aplinkybių, kurių jis nekontroliuoja.“.

